Albertslund Kommune Nordmarks Allé 2620 Albertslund www.albertslund.dk albertslund@albertslund.dk T 43 68 68 68 F 43 68 69 28
Miljøhåndbog for:
I Albertslund Kommune er miljø en mærkesag. Derfor skal alle ansatte tage hensyn til miljøet i deres daglige arbejde. Denne miljøhåndbog beskriver den grønne hverdag for dig som ansat. Miljøhåndbogen gælder alle ansatte i Albertslund kommune.

Miljø i Albertslund

Miljøhåndbogen beskriver, hvordan vi tager hensyn til miljøet i vores daglige handlinger, så vi sikrer, at kommunens miljøpolitik følges, og at miljølov-givningen overholdes. Det kalder vi vores grønne hverdag.

!	Du skal: reagere, hvis der er noget på din arbejdsplads som gør, at I ikke kan efterleve miljøhåndbogens retningslinjer. Her i håndbogen finder du kontaktoplysninger på de teams eller centre, du skal henvende dig til er, hvis I har et problem.

I håndbogen finder du dels de miljøretningslinjer, du skal overholde, og dels gode råd, du bør følge. Bagerst finder du et afsnit, som er formuleret på din egen arbejdsplads, hvor I med jeres egne ord fortæller, hvordan miljøet især indgår i jeres daglige arbejde.

Som nyansat

I Albertslund Kommune skal du have en introduktion til vores miljøarbejde. Du kan deltage på kommunens introdage og se mere på medarbejdersiden.albertslund.dk. Her finder du også kommunens miljøpolitik.

Albertslund Kommune er EMAS miljøcertificeret. Det betyder, at alle arbejdspladser arbejder systematisk med miljø, og at Miljø & Teknik dokumenterer indsatserne.

Miljøblomsten er den gennemgående figur i kommunens miljøarbejde.
Vores grønne hverdag

Vores arbejde for et bedre miljø kan illustreres med det, vi i Albertslund kalder miljøblomsten. Den viser syv områder, hvor vi med vores ’forbrug’ selv kan gøre noget – nemlig affald, transport, el, indkøb, varme, vand og natur – og et område, hvor vi kan påvirke andre til at gøre noget – nemlig via formidling og miljø-pædagogik.

Miljøhåndbogens anvisninger til den grønne hverdag på din arbejdsplads er delt ind efter miljøblomstens otte emner.

I hverdagen har vi et direkte forbrug af el, vand og varme. Det skal vi spare på. Her er nogle gode råd til, hvordan du og dine kollegaer kan gøre det:

El:

EL, VARME OG VAND

Vurdér om det er nødvendigt at have lyset tændt

Sluk lyset når du er den sidste, der forlader lokalet

Vurdér om der er områder, hvor der med fordel kan etableres lysstyring

Skru ned for lysstyrken på computerskærmen, f.eks. helt ned på 20 %

Sæt tidsstyring på sodavands- og slikautomater, så de ikke kører unødigt

Fyld vaskemaskine og tørretumbler helt op og vask ved lave temperaturer

Brug kun tørreskabe, når det er strengt nødvendigt - Et fyldt er bedre end to halvtomme

Stil ikke køleskab/fryser i et varmt lokale og afrim det jævnligt

Hold køleskabs-/fryserdøren åben så kortvarigt som muligt

Brug før- og eftervarmen på ovnen og begræns brugen af grillfunktionen

Brug gerne opvaskemaskine – men på lav temperatur og kort program

Kog ikke mere vand i elkedlen, end du har brug for, og afkalk den jævnligt

Sørg for at elektronik og transformatorer ikke bruger standby-strøm. Play Station, mobilopladere, printere og omformere på lamper er typiske syndere.

Varme:

Brug altid alle radiatorer i rummet, og lad dem stå på samme niveau

Radiatoren skal være varm i toppen og kold/håndvarm på returrøret

Hvis der er returtermostater på radiatorerne, skal de stå mellem 2 og 3

Luft dagligt ud med gennemtræk, 5 – 10 minutter ad gangen

Luk dørene mellem opholdsrum og koldere rum, f.eks. gangarealer

Opvarm ikke et krybberum; det er et udendørsrum

Spar på varmen ved at klæde jer på til årstiden

Vand:

Rent drikkevand er en begrænset ressource. Derfor skal vi spare på det:

Fyld opvaskemaskinen, og brug om muligt kort program/”ECO”.

Lad ikke vandet løbe.

Vælg lavt skyl hvis det er tilstrækkeligt.

Opsaml regnvand og brug det til græsplæne, planter, vandkamp osv.

Kontakt: Team Ejendom & Vedligehold på 4368 6742, hvis du har gode forslag til forbedringer på el-, vand- og varmeområdet på din arbejdsplads, eller hvis ventilationen kører uhensigtsmæssigt.

Vidste du

- at 10-15 % af en husstands elforbrug går til unødigt standby-forbrug.

Vi holder øje med miljøet I Albertslund laver vi grønt regnskab for at holde øje med, hvordan vi påvirker naturen og miljøet omkring os. På albertslund.dk/groentregnskab kan du bl.a. kan finde el-, vand- og varmeforbruget samt evt. økologiandelen på din egen arbejdsplads.

!	Du skal: kontakte Callcenteret på 4368 6703, hvis et toilet løber eller hvis der er brug for at få udført andre mindre håndværkeropgaver.

Vi skal forsøge at forebygge affald og sørge for at sortere og opbevare det korrekt. Vi kan minimere affaldet ved at købe fornuftigt ind, f.eks. gå efter minimal emballage og retur – og refill-emballager. Når først affaldet er der, kan det ofte genbruges. Det kræver blot, at vi sorterer det korrekt.

AFFALD

!	Du skal: følge sorteringsvejledningen her i bogen. Den passer til din arbejdsplads.

Kontakt: Team Affald & Genbrug på 4368 6844, hvis du har problemer med at overholde sorteringsvejledningen eller har spørgsmål om affald.

Vidste du

- at pap kan genanvendes op til fem gange.

Sorteringsvejledning

Affaldstype	Sortering	Bortskaffelse
Alt madaffald uden emballage, tilberedt og råt, knogler og ben fra kød, skaller fra æg og nødder, afskårne blomster og blomsterløg, brugt køkkenrulle, kaffefiltre, teposer, nedfaldsfrugt. Nej tak til: mælke- og juicekartoner, plastikemballage, cigaretskodder, éngangsklude, kattegrus, aske, haveaffald, pizzabakke, dyrestrøelse.	Madaffald placeres i [skriv hvor beholderen står fx biospand på stuerne, stor biospand i køkkenet, biospand under vasken] Biospanden tømmes over i container til madaffald hver dag af [skriv hvem der skal tømme den fx køkkenpersonalet] Containeren tømmes i fast rute af kommunens entreprenør.
Mælke- og juicekartoner, pizzabakker, beskidt emballage fra madvarer, fedtet og snavset papir og pap, husdyraffald, bleer, tekstiler, medicinglas og bøtter alm. elpærer, plastikflasker med faresymboler, mindre mængder ler, gips. Nej tak til: Affaldsemner større end 100 x 50 x 50 cm. Det skal til brændbart storskrald.	Skal i den almindelige skraldespand. Tømmes af [skriv hvem der tømmer fx rengøringspersonalet]. Containeren tømmes i fast rute af kommunens entreprenør.
Aviser, ugeblade, magasiner, reklamer (uden plastik emballage), breve, kuverter (også rudekuverter), brochurer, fotokopier, skrive og tegnepapir, telefonbøger.	Samles i genbrugskassen til papir i [skriv hvor de er placeret fx på stuerne, kontoret, fællesrum].
Alt fortroligt papir skal sendes til genanvendelse efter forudgående makulering. Hæfteklammer, clips, rudekuverter, tape accepteres. Nej tak til: karton, gavepapir, bøger, havregrynsposer, melposer og lignende, pap og æggebakker	Brug makulator [skriv hvor den er placeret fx kontoret] til fortroligt papir Beholderen tømmes løbende over i papircontainer i affaldsgården af [skriv hvem der tømmer fx rengøringspersonalet]. Containeren tømmes i fast rute af kommunens entreprenør.
Papkasser, bølgepap, paprør (uden plastpropper), andre rene papemballager, karton, æggebakker og foldemapper. Husk at papkasser skal trykkes flade så de fylder mindst muligt i containeren. Hæfteklammer, tape og etiketter accepteres. Nej tak til: plastbelagt pap og karton, fedtet og snavset pap, æsker der har været i direkte berøring med madvarer	Samles i [skriv i hvad fx papcontainer, lagerrum og hvor de er placeret]. Beholderen tømmes løbende over i papcontainer i affaldsgården af [skriv hvem der tømmer fx køkkenpersonalet, rengøringspersonalet]. Containeren tømmes i fast rute af kommunens entreprenør.
Konservesdåser, øl- og sodavandsdåser uden pant, metallåg fra fx glas, kapsler, gryder og pander, foliebakker, kaffekapsler, bestik, køkkenknive, sakse, fyrfadslysholdere, stanniol/sølvpapir, øvrigt jern og metal. Du skal tømme emballage helt for madvarer eller andet. Du behøver ikke at skylle det. Nej tak til: Metal der indeholder elektronik, spraydåser, chips poser, frostposer, kaffeposer	Lægges i beholder til metal der står i [skriv hvor den er placeret fx stativ uden for køkkenet, boks i køkkenskuffe]. Beholderen tømmes løbende over i metalcontainer i affaldsgården af [skriv hvem der tømmer fx køkkenpersonalet, rengøringspersonalet]. Containeren tømmes i fast rute af kommunens entreprenør.
Glasflasker, syltetøjsglas, konservesglas, vinflasker, drikkeglas og større glasskår. Glas og flasker skal være tomme, så de ikke drypper, når du lægger dem i beholderen, og uden låg. Nej tak til: keramik, porcelæn, ildfast glas, glasskår der er fejet op fra gulvet, glaskunst, vaser og skåle, stentøj, elpærer, kander.	Lægges i beholder til glas der står i [skriv hvor den er placeret fx kasse gang, boks i køkkenskuffe]. Beholderen tømmes løbende over i glascontainer i affaldsgården af [skriv hvem der tømmer fx køkkenpersonalet, rengøringspersonalet]. Containeren tømmes i fast rute af kommunens entreprenør.
Plastikemballage fra kød, grønt og frugt (helt tømt for indhold),låg, bøtter, plastikflasker, dunke, plastfolie, plastikposer, husholdningsfilm, legetøj (ikke elektronisk og det må ikke indeholder PVC eller metal), bobleplast, DVD´er og CD´er, omslag fra DVD´er og CD´er. Flasker og dunke skal være tomme, så de ikke drypper, når du lægger dem i beholderen. De skal være uden låg og må ikke være mærket med orange faresymbol Nej tak til: emballage fra frugt og kød af flamingolignende plastik, madrester, kødsaft, frugtsaft, video og kassettebånd, flamingo, medicinemballage, gummi, Margretheskåle og andet melamin, PVC	Lægges i beholder til plast der står i [skriv hvor den er placeret fx stativ uden for køkkenet, boks i køkkenskuffe]. Beholderen tømmes løbende over i plastcontainer i affaldsgården af [skriv hvem der tømmer fx køkkenpersonalet, rengøringspersonalet].
Ringbind, krus, urtepotteskjulere, glaskander fra kaffemaskiner, kasserede kontorartikler osv.	Ting der kan genbruges stilles [skriv hvor fx på hylde i kopirum], hvor kollegaer kan hente og genbruge det.
Tomme printerpatroner, tonere og blækpatroner kan afleveres gratis til genbrug. Flere producenter tager deres egne produkter retur til genanvendelse.	Tonerpatroner placeres i [skriv hvor fx på hylde i kopirum og skriv hvem der skal sende dem retur]. Aftal selv afhentning med firma der modtager tonere og blækpatroner fx www.tonergenbrug.dk
Kontormøbler, skriveborde, stole, spånplader, tæpper og restaffald større end 100 x 50 x 50 cm. Større mængder porcelæn og keramik, blød pvc (f.eks. persienner, dækkeservietter, skrivebordsunderlag, regntøj, vandslanger, voksdug), store spejle.	Ting, som ikke kan genbruges internt, indsamles i affaldsrum. Hentes af servicesjak ved bestilling på mail: materialegården@albertslund.dk
Skærme, printere, kopimaskiner, lamper, køleskabe, frysere, tyveri- og brandalarmer, husholdningsapparater og andre apparater med ledning.	Placeres i aflåst affaldsrum (for at undgå at det ”forsvinder”). Hentes af servicesjak ved bestilling på mail: materialegården@albertslund.dk
Defekt it-udstyr indeholdende person følsomme oplysninger, fx harddisk, hukommelseskort, lagringsmedier.	Skal afleveres til IT-Support på Rådhuset. Skriv til It-helpdesk@albertslund.dk for nærmere aftale.
Alle batterier – også de genopladelige, akkumulatorer, energisparpærer og lysstofrør, LED-pærer, insekt- og plantegifte, kemikalierester, maling og lak, olierester, plantegødning, spraydåser, rester af skrappe rengøringsmidler, brandslukkere, småt elektronik fx mobiltelefoner, regnemaskiner, elkedler, kaffemaskiner, oplader og ledninger til elektronik samt småt porcelæn og keramik. Farligt affald skal opbevares i originalemballagen, hvis muligt. Det skal dog tydeligt fremgå af emballagen, hvad dunken indeholder, hvis det ikke opbevares i originalemballagen.	Placeres i miljøboks der står [skriv hvor miljøboksen står, husk det skal være aflåst rum]. Hentes af servicesjak ved bestilling på mail: materialegården@albertslund.dk

Er du i tvivl om sortering af affaldet, så spørg [skriv hvem der kan kontaktes på arbejdspladsen fx daglig leder eller miljøansvarlige].

Affaldsansvarlig er [skrive hvem der er jeres affaldsansvarlig fx daglig leder eller miljøansvarlig].

INDKØB

Vi skal vælge miljøvenlige varer eller leverandører, når vi har muligheden. De miljøvenlige varer er ofte også sundhedsvenlige. Det gælder f.eks. økologiske fødevarer, som gerne skal dække 75 % af fødevareindkøbet på din arbejdsplads. Her er nogle miljømærker, som du og dine kollegaer kan kigge efter:

Svanen og Blomsten kan findes på dagligvarer som køkkenruller, toiletpapir, håndsæbe osv. De stiller krav om miljøhensyn i produktionen.
Energimærkningen gælder hårde hvidevarer, elpærer osv. A+++ findes på de mest energibesparende produkter og G på de mest energiforbrugende.
EU’s økologimærke og Ø-mærket findes på fødevarer dyrket efter økologiske principper. Det betyder høj dyrevelfærd og ingen brug af bekæmpelsesmidler eller kunstgødning.
Indeklimamærket kan findes på vinduer, døre, tekstiler, maling, gulvbelægninger osv. Stiller krav til produktets påvirkning af luften indendørs.

Vidste du

- at vi tilsammen køber 482 tons fødevarer om året.

!	Du skal - købe ind via kommunens indkøbssystem RAKAT. Kontakt Udbuds- og Indkøbskontoret, hvis du har brug for hjælp eller mangler adgang til RAKAT. - efterleve kommunens indkøbspolitik, hvis du køber varer eller ydelser, der ikke er omfattet af en indkøbsaftale. Det betyder, at du skal efterspørge leverandører, der forhandler miljøvenlige produkter eller udviser miljøhensyn / er miljøcertificerede. Du finder indkøbspolitikken på vores hjemmeside: http://albertslund.dk/politik/politikker-og-strategier/erhverv-og-indkoeb/indkoebspolitik/

Kontakt: kommunens Udbuds- og indkøbskontor på 4368 7655 eller udbud@albertslund.dk, hvis du har spørgsmål til indkøbsaftaler eller udfordringer i forbindelse med indkøb.

Faremærker og brugsanvisninger Leverandørbrugsanvisningen til et produkt med faremærke fortæller om produktets sundhedsfarlige egenskaber, herunder kort- og langtidsvarende virkninger ved indånding, hudkontakt, øjenkontakt og indtagelse. Derudover fortæller det, hvad du skal gøre, hvis uheldet er ude, bl.a.: - Hvordan der ydes førstehjælp, hvis stoffet eller materialet er indtaget, indåndet eller er kommet i kontakt med hud eller øjne. - Forholdsregler ved brand i det pågældende stof eller materiale. - Forholdsregler ved udslip og uheld, herunder hvordan spild skal håndteres så både personale og miljø beskyttes

Vi skal så vidt muligt vælge det mest miljøvenlige transportmiddel, når vi transporterer os i arbejdstiden. Her er en transportguide, som du og dine kollegaer bør benytte.

TRANSPORT

Overvej om transporten kan undværes Et møde kan måske klares via telefon eller webmøde. Gå eller tag cyklen, hvis du ikke skal langt De fleste steder i Albertslund kan nås med cykel. Du kan evt. låne en el-cykel på rådhuset. Tag offentlig transport, hvis du har for langt til at cykle www.rejseplanen.dk beregner den hurtigste rejse for dig Tag bil eller taxa, hvis den offentlige transport passer dårligt Sørg for at køre flere sammen, hvis det er muligt

Vidste du

- at Albertslund har flere kilometer sti end vej

Kontakt: Team Trafik & Natur på 4368 6872 hvis du ønsker sparring til f.eks. at lave en trafikplan for din arbejds-plads, eller hvis du har forslag til den offentlige transport i kommunen.

Naturen er det liv, de planter og dyr, som er omkring os – også dem du ikke kan se. Og der er masse af natur i Albertslund, så det er bare med at bruge den. God miljøopførsel indendørs – som at spare på vand, strøm, varme og sortere affald – er godt for naturen. Men vi skal også passe på den, når vi er derude. Her er et par gode råd til dig og dine kollegaer:

NATUR

Kontakt: Team Natur & Trafik på 4368 6733 hvis du vil vide mere om byens natur eller have inspiration til udflugter og undervisning.

Smid aldrig affald i naturen

Pluk gerne blomster til frokostbordet, men hvis der er få, så lad dem stå som føde for dyr og insekter

Pluk gerne bær og frugter, men efterlad nogle til dyr og insekter

Kontakt Materialegården på 4366 0466, hvis du ser noget, der ikke er, som det bør være. F.eks. får uden for indhegningen, efterladt affald, olie eller døde fisk i vandet.

Agendacenter Albertslund kan altid kontaktes på 4362 2015, hvis I ønsker inspiration til miljøarbejdet på jeres arbejdsplads.

I kataloget Natur- og Udeoplevelser kan du finde inspiration til ture og udelivsoplevelser. På medarbejdersiden.albertslund.dk/natur kan du hente kataloget og et digitalt kort, som kan bruges på smartphone eller tablet og tages med ud i naturen.

På albertslund.dk/naturkort kan du finde oplysninger om dyr og planter i Albertslund og selv registrere dine egne fund.

Vidste du

- at 1 franskbrød, som har været ’igennem’ en andemave, tilfører vandmiljøet lige så meget næring som 750 liter spildevand.

Vi møder mange mennesker i forbindelse med vores arbejde - unge og gamle, brugere og samarbejdspartnere. Hvis vi kan påvirke dem, vi møder, til at tage hensyn til miljøet, kan vi også gøre stor forskel. En grøn hverdag er altså også miljøformidling og miljøpædagogik. Her er nogle eksempler på, hvad du og dine kollegaer kan gøre.

Formidling / miljøpædagogik

Miljøformidling

Vær åben og informer om miljøtiltag og -holdninger.

Synliggør øvrige fordele, f.eks. økonomi, samarbejde og fællesskab.

Brug den direkte kontakt men også opslagstavle, nyhedsbrev, hjemmeside osv.

Sæt miljøtemaer på dagsorden og del erfaringer med dem du møder

Vær opmærksom på kampagner og events, som kan introduceres til andre, f.eks. Vi cykler til Arbejder, Alle børn Cykler, Naturens Dag osv.

Involver borgerne, f.eks. forældre, i jeres miljøarbejde

Vær åben over for spørgsmål, gode ideer og praktiske udfordringer

Kontakt: Agendacentret på 4362 2015, hvis du ønsker inspiration og sparring til miljøformidling eller miljøpædagogiske aktiviteter for børn, unge og ældre.

Miljøpædagogik

Tag initiativ til miljøpædagogiske aktiviteter omkring børn, unge og ældre f.eks. ved at arrangere loppemarkeder, byttedage med tøj, legetøj osv.

Understøt at børn, unge og ældre får den nødvendige miljøfaglige viden og samtidig gør sig erfaringer med miljørigtig adfærd. Handlinger i praksis er vigtige, for vi kan have stor viden, som ikke påvirker vores adfærd.

Vær en rollemodel. Det skaber troværdighed og har en afsmittende effekt.

Ros unge såvel som ældre, når de træffer miljørigtige valg. Ros og anerkendelse skaber engagement og lyst til at træffe miljørigtige valg.

Gør det nemt for alle at træffe det miljørigtige valg. F.eks. ved at sortere alt affald samme sted, at skilte med ”husk at slukke lyset efter dig” osv.

Har du tænkt på

- at vi er 2.700 medarbejdere i Albertslund Kommune, der tilsammen har kontakt med flere tusinde borgere om dagen.

[Her kan I beskrive jeres arbejdsplads, og hvordan I kan gøre den største miljømæssige forskel i jeres hverdag. Brug f.eks. følgende skabelon, hvor I kan prioritere områderne i miljøblomsten. Indsæt el, indkøb, varme, vand, natur, affald, transport og formidling/miljøpædagogik med de vigtigste områder for jer øverst og de mindre vigtige nederst.]

Miljø på/i

Hvem er vi?

Når det drejer sig om kan vi især gøre en forskel ved at

Når det drejer sig om , kan vi især gøre en forskel ved at

Når det drejer sig om , kan vi især gøre en forskel ved at

Når det drejer sig om , kan vi især gøre en forskel ved at

Når det drejer sig om , kan vi især gøre en forskel ved at

Når det drejer sig om , kan vi især gøre en forskel ved at

Når det drejer sig om , kan vi især gøre en forskel ved at

Når det drejer sig om , kan vi især gøre en forskel ved at

Generelle spørgsmål vedrørende kommunens miljøarbejde og den overordnede planlægning kan rettes til: Driftsansvarlig, Andreas Hedeby Jensen: andreas.hedeby.jensen@albertslund.dk / 4368 6815 eller Systemansvarlig, Klaus Nielsen: klaus.nielsen@albertslund.dk / 4368 6770